ฮั่งเส็งปิดเช้าลบ 101.44 จุด เหตุวิตกภาคการผลิต-บริการจีนชะลอตัว
ฮั่งเส็งปิดเช้าลบ 101.44 จุด เหตุวิตกภาคการผลิต-บริการจีนชะลอตัว
1 ก.ย. 2558

ดัชนีฮั่งเส็งตลาดหุ้นฮ่องกงปิดตลาดเช้าปรับตัวลดลง โดยดัชนีฮั่งเส็งลดลง 101.44 จุด หรือ 0.47% ปิดภาคเช้าที่ 21,569.14 จุดหลังจากมีข้อมูลบ่งชี้ถึงการชะลอตัวของทั้งภาคการผลิตและภาคบริการของจีน
สหพันธ์พลาธิการและการจัดซื้อของจีน (CFLP) และสำนักงานสถิติแห่งชาติของจีน (NBS) เปิดเผยว่า ดัชนีผู้จัดการฝ่ายจัดซื้อ (PMI) ภาคการผลิตของจีนในเดือนส.ค.ปรับตัวลงแตะ 49.7 จากระดับ 50 ในเดือนก.ค. ซึ่งบ่งชี้ว่า กิจกรรมภาคการผลิตของจีนเผชิญกับภาวะหดตัว
ขณะที่ดัชนี PMI ภาคบริการของจีนในเดือนส.ค.ลดลงแตะ 53.4 จาก 53.9 ในเดือนก.ค. ซึ่งเป็นการปรับตัวอ่อนแรงอย่างต่อเนื่องของภาคบริการ